Праблема з аўтакефаліяй такая, што ў праваслаўным свеце няма эфектыўных працэдур бесканфліктнага вырашэння гэтага пытання. Такім чынам, канфлікты вакол аўтакефаліі ўзнікалі, узнікаюць і будуць узнікаць так доўга, як доўга будуць абавязваць крайне неэфектыўныя прынцыпы легальнага ўтварэння аўтакефаліі: згода мацярынскай царквы і кансэнсус сярод іншых памесных праваслаўных цэркваў.